Source: https://pravnapraksa.si/Default.aspx?id=147
Timestamp: 2017-07-25 18:38:12+00:00
Document Index: 3388730

Matched Legal Cases: ['sodišče ', 'sodišče ', 'sodišče ', 'Sodišče ', 'Sodišče ', 'sodišče ']

PRELISTAJ Pravna praksaletnik 2017, številka 5, 10. 2. 2017 > KazaloUVODNIK
Z otvoritvijo sodnega leta slovensko sodstvo na kratko predstavi stanje v sodstvu v preteklem letu in zlasti določi cilje za tekoče. Zavedajoč se, da mora biti prizadevanje za doseganje strateškega cilja - poštenega in učinkovitega postopka - usmerjeno, Vrhovno sodišče kot najvišje sodišče v državi ob otvoritvi določi ključne prioritete pri upravljanju s sodnimi postopki in ukrepe za njihovo izvajanje. Temelj sodne oblasti je sodnik in njegova odločitev, zato ukrepi sodne uprave niso namenjeni samim sebi, temveč podpori sojenja.
"Execute rule 66!" in večina jedijev v Galaktični republiki je zaradi izdaje padla pod streli vojakov, ki so jim poveljevali. No, Rule 41 novih usmrtitev oseb v izmišljenem in resničnem svetu ne prinaša, a vseeno simbolizira smrt - tokrat za anonimnost in komunikacijsko zasebnost kar na globalni ravni.
Od konca novembra 2016 javna občila sporočajo, da so zaposleni v orkestru Slovenske filharmonije (SF) novembra 2016 zagrozili s stavko, če ne bodo izpolnjene njihove stavkovne zahteve (navedene so v točki 2.1.). Ob zahtevah iz sklepa o stavki so zahtevali tudi spoštljivo delovno okolje (brez žalitev in trpinčenja, "mobbinga") in zagotovitev aktivne vloge pri izbiri novega direktorja in dirigenta.
mag. Janja Rakovec Bodnaruk, dr. Valentina Franca
Tehnološki razvoj, vpliv globalnega trga in usmeritve gospodarstva k popolni prožnosti v zadnjih desetletjih spodbujajo fleksibilen trg dela, kar se med drugim kaže tudi v fleksibilnih, nestandardnih ali atipičnih oblikah dela, za katere se je uveljavil pojem prekarno delo. V prispevku se osredotočamo na prekarne oblike dela, ki so v Sloveniji najpogostejše, in sicer: zaposlitev za določen čas, delo prek agencij za zagotavljanje dela, zaposlitve s krajšim delovnim časom, študentsko delo ter...
3Otvoritev sodnega leta 2017 - med priložnostmi in tveganji
6Novi Zakon o potrošniških kreditih (ZPotK-2)
Državni zbor je 22. novembra 2016 sprejel nov Zakon o potrošniških kreditih (ZPotK-2), ki je začel veljati 3. decembra 2016, uporabljati pa se začne 3. marca 2017. Drugače od svojega predhodnika (ZPotK-1), ki je imel, vključno s prehodnimi in končnimi določbami, 45 členov, ima novi zakon kar 110 členov. V nadaljevanju je prikazanih nekaj novosti, ki jih uvaja.
8Deset razlogov za podporo spremembi 240. člena KZ-1 (kaznivo dejanje zlorabe položaja ali zaupanja pri gospodarski dejavnosti)
mag. Niko Pušnik
S predlagano spremembo kaznivo dejanje zlorabe položaja ali zaupanja pri gospodarski dejavnosti nedvomno postaja premoženjski delikt. Zakonski opis kot objektivni znak oziroma prepovedano posledico določa premoženjsko škodo, ki nastane na zaupanem premoženju, ali protipravno premoženjsko korist, pridobljeno sebi ali drugi osebi, ki se v večini primerov zrcali v škodi na zaupanem premoženju. Zaradi varovanja enotnosti pravnega reda, načela ultima ratio in akcesornosti kazenskega prava je nujno, da mora biti gospodarsko kaznivo dejanje najprej protipravno v okviru gospodarskega oziroma korporacijskega prava, tej protipravnosti pa je treba dodati poostren subjektivni element, torej naklep. To razmerje, ki poenostavljeno pove, da ne more biti nekaj kazenskopravno prepovedano, kar je civilnopravno dopustno, je teorija in tudi sodna praksa pripoznala z oceno, da je to kaznivo dejanje tiha napotitvena norma, ki zahteva, da se protipravnost dejanja presoja po civilnopravnih pravilih, večinoma po korporacijskem standardu vestnega in poštenega gospodarstvenika (263. člen ZGD-1).
10Pravica do pitne vode: papir prenese vse, z njim pa si lahko tudi kaj obrišemo
Državni zbor RS je 17. novembra lani sprejel spremembe Ustave, s katerimi je v katalog ustavnih pravic dodal pravico do pitne vode. Na prvi pogled neukemu poteza v pravo smer. Vsakdo ima pravico do pitne vode, pravi odslej 70.a člen Ustave, vendar pa se zavoljo teh nekaj besed ne bo spremenilo prav nič. Več kot o sami vodi sprememba pove o stanju naše države, pravno-politični kulturi naše demokracije, sposobnosti odločanja (državne uprave in politike) in pomembnosti populizma. Ter o kakovosti slovenske pravne stroke v državni upravi.
11Rule 41 (pravilo 41)
13Načelo abstraktnosti menične zaveze
Menica je abstraktni vrednostni papir, kar pomeni, da pravica iz te listine obstaja ne glede na veljavnost temeljnega razmerja, ki je podlaga za njegovo izdajo. To načelo ni samo sebi namen in je prvenstveno namenjeno zaščiti (dobrovernega) tretjega, ki je menico veljavno pridobil. Zaradi načela abstraktnosti je zoper njega obseg ugovorov meničnih zavezancev močno zmanjšan. V prispevku me bo zanimal učinek izpostavljenega načela pri menici, ki je ostala v rokah strank temeljnega razmerja. Z naslonitvijo na judikate Vrhovnega sodišča in s stališča teorije bom predstavila obseg ugovorov, ki jih ima v takšnem primeru na voljo menični zavezanec, s posebnim poudarkom na dopustnosti uveljavljanja ugovora iz temeljnega razmerja.
15Stavka zaposlenih v orkestru Slovenske filharmonije
19Možgansko hekanje
Spremljanje hekerstva kot kulturnega fenomena (tj. hekerjev, ki so začeli z logiko delitvene ekonomije, po kateri računalniške kode ne patentiraš, ampak jo prosto deliš z drugimi - t. i. "white hat" hekerji) in kot kriminalnega fenomena (tj. hekerjev, ki so zgolj novodobna različica organizirane kriminalitete - t. i. "black hat" hekerji) občasno privede do izzivov "izven okvirov". Če so možgani zgolj obdelovalci podatkov, nevrotransmiterske povezave pa biološki ekvivalent interneta, je postalo s časom logično, da analiza vedno večje količine podatkov v "podatkovni družbi" posnema možgane - in od tod računalniške nevronske mreže. Ali je nasledek tega tudi ta, da je mogoče hekati naše možgane?
20Med elitizmom in podaljšanim bivanjem
Februarja se z informativnimi dnevi začenja obdobje vpisovanja na univerze. Naš razbohoteni visokošolski sistem je prijazno neselektiven do bodočih študentov, saj razpisujemo več mest, kot je sploh kandidatov, ki zaključujejo srednje šole. Za vsakogar se bo našlo mesto. V čigavem interesu je tako stanje?
21Sindikalno organiziranje prekarnih delavcev
Tehnološki razvoj, vpliv globalnega trga in usmeritve gospodarstva k popolni prožnosti v zadnjih desetletjih spodbujajo fleksibilen trg dela, kar se med drugim kaže tudi v fleksibilnih, nestandardnih ali atipičnih oblikah dela, za katere se je uveljavil pojem prekarno delo. V prispevku se osredotočamo na prekarne oblike dela, ki so v Sloveniji najpogostejše, in sicer: zaposlitev za določen čas, delo prek agencij za zagotavljanje dela, zaposlitve s krajšim delovnim časom, študentsko delo ter pogodbeno delo v civilnih ali gospodarskih razmerjih. Treba je poudariti, da se te oblike kot prekarne obravnavajo le, če so prisotne določene značilnosti prekarnosti, kot so na primer nizka stopnja varnosti in stalnosti dela, nestalnost delovnega časa, nestalni dohodki in neredna plačila za delo, slaba zakonodajna zaščita, pomanjkljiv dostop do pravic in ugodnosti iz dela ter pomanjkanje kolektivnega zastopanja in pogajanja.
21Pravice in obveznosti delavke v času odpovednega roka
Delavki smo redno iz poslovnega razloga odpovedali pogodbo o zaposlitvi. Ker gre za delavko, ki smo jo pred nekaj leti prevzeli od drugega delodajalca, smo ji kot njegov pravni naslednik dolžni zagotoviti relativno dolg odpovedni rok.
21Veljavnost kolektivne pogodbe
V naših pogodbah o zaposlitvi, ki so bile pripravljene še v času veljavnosti panožne kolektivne pogodbe, ki ne velja več, se tudi izrecno sklicujemo na to kolektivno pogodbo, tako kot to zahteva Zakon o delovnih razmerjih.
21Oglasi in jedilniki v tujem jeziku in javna raba slovenščine
V šoli neprestano govorimo in učimo učence o rabi slovenščine v življenju in tudi oglaševanju. Bila sem na posvetu o rabi slovenščine, ki se je odvil v prostorih Državnega sveta 8. decembra 2016. Med drugim je bilo predstavljeno tudi poročilo o kršitvah pri oglaševanju (jedilnikov pred gostilnami, hoteli, vedno več firm ima v naslovih imena v angleškem jeziku ali v drugem tujem jeziku). V poročilu o kršitvah pa je bilo predstavljeno, da so bile prijavljene le štiri prijave kršitev glede uporabe slovenščine. Vprašanje: sem na primer inšpektor za delo, med moje naloge sodi tudi pregled teh kršitev. Kot inšpektor hodim denimo po Čopovi ulici v Ljubljani in vidim na vsakem koraku kršitve v zvezi z uporabo slovenščine, ker so vsi oglasi pretežno v angleščini.
22Delo kmetov po upokojitvi
Upokojil sem se kot samostojni podjetnik in imam zaposlenega še enega delavca, zato se mi od pokojnine mesečno odteguje določen znesek.
23Ustavno varovana pravica do pokojnine le za obvezno pokojninsko zavarovanje
Ustavno sodišče je v zadevi U-I-206/15 z dne 12. januarja 2017 odločilo, da členi 432, 433 in 434 Zakona o pokojninskem in invalidskem zavarovanju (Uradni list RS, št. 109/06 - uradno prečiščeno besedilo) niso bili v neskladju z Ustavo.
23Osnovni podatki o sklenjenih poslih so javno dostopni
Peti odstavek 1.a člena in prvi odstavek v zvezi s tretjim in četrtim odstavkom 6.a člena Zakona o dostopu do informacij javnega značaja nista v neskladju z Ustavo.
24Ponovno primer napačno evidentiranega trenutka odvzema prostosti
Pobudnik, ki so mu policisti odvzeli prostost, kasneje pa je bil zoper njega odrejen pripor, je v pobudi Varuhu človekovih pravic (Varuh) med drugim izpostavil, da naj bi njegovo pridržanje s strani policije trajalo več kot 48 ur, torej več, kot dopušča peti odstavek 157. člena Zakona o kazenskem postopku (ZKP). Prostost naj bi mu namreč bila dejansko odvzeta 5. februarja 2016 ob 19.10 in ne ob 20.20, kot je bilo zapisano v odločbi o odvzemu prostosti.
25Razlaga drugega odstavka 20. a člena ZOZP
Določila drugega odstavka 20.a člena ZOZP se ne sme razlagati tako, da ima zavarovalnica v vsakem primeru, ko je njena odgovornost sporna ali škoda ni v (celoti) ocenjena, na voljo tri mesece za reševanje oškodovančevega odškodninskega zahtevka in da šele potem pride v zamudo.
26Irelevantna in zato legalna - nemška skrajna desnica
V torek, 17. januarja 2017, je drugi senat nemškega Zveznega ustavnega sodišča (v nadaljevanju Sodišče) po štirih letih odgovoril na zahtevek zveznega sveta, da ugotovi protiustavnost skrajno desne Nacionalne demokratske stranke (NPD). Sodišče je soglasno odločilo v prid toženca (v nadaljevanju Sodba).
28Pavšalna obveznost hrambe podatkov o prometu in o lokaciji je (še vedno) v nasprotju s pravom Unije
"Če bi bili ljudje angeli, potem ne bi potrebovali vlade. Če pa bi, v nasprotju s tem, angeli vladali ljudem, potem ne bi potrebovali niti notranjega niti zunanjega nadzora nad vlado. Pri vsakem poskusu oblikovati vlado, ki naj bi jo ljudje izvajali nad ljudmi, pa je največja težava naslednja: najprej moramo vlado usposobiti za to, da bo zmožna nadzorovati tiste, ki jim vlada, nato pa jo moramo prisiliti še k temu, da bo nadzorovala samo sebe." S temi besedami Jamesa Madisona, četrtega predsednika Združenih držav Amerike, se prične uvod sklepnih predlogov generalnega pravobranilca Saugmandsgaarda ?eja v obravnavanih zadevah, ki se neposredno nanašata na vprašanje zakonite hrambe komunikacijskih podatkov.
29Trenutek izkazovanja osnovne sposobnosti gospodarskega subjekta v postopku javnega naročanja
V vsakem postopku javnega naročanja morajo ponudniki izpolnjevati pogoje za priznanje sposobnosti oziroma ne smejo obstajati razlogi za njihovo izključitev, pri čemer se običajno presoja izpolnjevanje pogojev v trenutku oddaje ponudbe. Postopki javnega naročanja so lahko dolgotrajni in izpolnjevanje oziroma neizpolnjevanje pogojev za priznanje sposobnosti se lahko po oddaji ponudbe spremeni. Včasih se zato zastavi vprašanje, ali ne bi bilo primerno takega spremenjenega stanja upoštevati pri presojanju popolnosti oziroma dopustnosti oddane ponudbe. S tem vprašanjem se je ukvarjalo Sodišče EU v predstavljeni zadevi.
30Luksemburška kronika
31Možnost in priložnost za vse diplomante Pravne fakultete v Ljubljani
"Ne jemljimo tega društva kot formalnost, nadlego ali moro, temveč kot možnost in priliko, ki ji lahko skupaj damo za vse koristno vsebino," je na občnem zboru društva Klub alumni PF, ki je bil 24. januarja na PF Univerze v Ljubljani, neposredno po izvolitvi povedal novi predsednik, sicer profesor na fakulteti, dr. Janez Kranjc. V svojem prvem "predsedniškem nagovoru" je povedal, da vidi glavni cilj društva v povezovanju članov na družabni in strokovni ravni. Na družabni ravni bosta pod okriljem kluba organizirana denimo kulturni večer in koncert članov, predsednik pa si bo poleg tega prizadeval, da bi na začetku poletja organizirali tudi sproščeno druženje v naravi v obliki piknika.
32Referendum v luči 25-letnice Ustave
"Odnos države do ustave je odraz njene zrelosti," je v uvodnem nagovoru na okrogli mizi Referendum v luči 25-letnice ustave, ki je potekala 19. januarja na PF Univerze v Ljubljani v organizaciji Društva za ustavno pravo Slovenije, med drugim povedal nekdanji sodnik Ustavnega sodišča, upokojeni profesor na PF Univerze v Ljubljani in predsednik društva dr. Franc Grad.
33Sklanjanje moških imen in priimkov z (ne)obstojnim polglasnikom
Za samostalnike moškega spola, katerih osnova se končuje na neobstojni polglasnik (ki ga večinoma zapisujemo z -e-), v slovenskem knjižnem jeziku velja, da pri sklanjanju, pogosto pa tudi pri tvorjenju npr. vrstnih ali svojilnih pridevnikov ta polglasnik izpada, npr. v osnovah na -ec (znanec - znanca - znančev), -ek (dedek - dedka - dedkov), -en (kamen - kamna - kamnit), -er (veter - vetra - vetrni), -em (turizem - turizma), -el (posel - posla - poslovni), -elj (krhelj - krhlja - krhljast), -enj (ogenj - ognja - ognjeni). Kadar se na koncu osnove pojavi več soglasnikov, ki jih drugega ob drugem težko izgovorimo, se polglasnik tudi pri sklanjanju ohrani, saj nam s tem omogoči, da soglasniški sklop sploh lahko izgovorimo. Npr. v besedi jezdec bi se ob izpadu polglasnika v odvisnih sklonih drug ob drugem pojavili soglasniki z, d in c (*jezdca), pri tvorbi pridevnika pa soglasniki z, d in č (*jezdčev), ki jih je v sklopu nekoliko težje izgovoriti; zato polglasnik v vseh sklonih in tvorjenkah ohranjamo: jezdec - jezdeca - jezdečev. (No, tujci, ki se učijo slovenščino, se s tem argumentom marsikdaj ne strinjajo, predvsem zaradi dejstva, da imamo besede, v katerih drug ob drugem stoji precej več soglasnikov kot v zgornjih besedah, pa zanje nikakor ne rečemo, da vsebujejo težko izgovorljiv soglasniški sklop; nahrbtnik ali srebrn sta samo dve od teh, da o samostalniku vzdržljivost in glagolu razžvrkljati sploh ne govorim.)
34Fortuna fortes metuit, ignauos premit
Misel je vzeta iz Senekove tragedije Medea (159). Slovensko bi se glasila: Usoda se boji pogumnih (in) preganja strahopetne. Izreče jo Medeja, ki snuje maščevanje, v pogovoru z dojiljo. Ta jo skuša odvrniti od njene namere. Medeja ji odvrne, da je za nasvet dojemljiva le majhna bolečina. Velike nesreče ni mogoče skriti, zato ji ugaja odkrit spopad. Ko jo dojilja prepričuje, da naj zadrži napad besa, saj se je mogoče braniti tudi mirno, ji Medeja odgovori, da se usoda boji pogumnih in preganja plašne.
34Dodeljevanje zadev
Pretekli teden je odvetnik Radovan Cerjak javno opozoril, da se na Delovnem in socialnem sodišču v Ljubljani zadeve v triažni pisarni dodeljujejo na netransparenten način, kar naj bi omogočalo manipulacije postopka. Na sodišču so očitke zanikali in zatrdili, da zadeve dodeljujejo v skladu s Sodnim redom.
35Od 24. januarja do 6. februarja
Torek, 24. 1. Obisk Poljske. Predsednik Vlade dr. Miro Cerar je na povabilo predsednice Sveta ministrov Republike Poljske Beate Szydło obiskal Poljsko. Sogovornika sta se strinjala, da so odnosi med državama dobri in da jih spremlja reden politični dialog, posebej sta p
Torek, 24. 1. Ukrepi za pravice državljanov EU. Evropska komisija je objavila tretje poročilo o državljanstvu, v katerem je predstavila ukrepe, s katerimi bo zagotovila, da bodo lahko državljani Evropske unije (EU) pri delu, na potovanjih in pri študiju ali udeležbi na
10. februar 1979 - Edvard Kardelj V Ljubljani je umrl slovenski politik, publicist in marksistični teoretik Edvard Kardelj. Bil je med ustanovitelji Osvobodilne fronte, član vrhovnega štaba Narodnoosvobodilne vojske Jugoslavije in član predsedstva Avnoja. Po letu 1945 je b
38SoStat - sodna statistika
Ste se kdaj spraševali, kakšni so zaostanki na naših sodiščih? Ali mogoče, katera sodišča imajo večji in katera manjši pripad zadev letno? Odgovore na ta vprašanja in še več lahko najdete v spletni aplikaciji za prikaz sodne statistike SoStat.
Ur. l. RS, št. 4/17 1. Okrajna ali okrožna državna tožilca - Vrhovno sodišče Republike Slovenije; rok je 11. februar 2017. Ur. l. RS, št. 5/17 2. Generalni direktor - Zavod za pokojninsko in invalidsko zavarovanje; rok je 13. februar 2017.
Sklepi, ki jih je Vlada RS sprejela na 119. redni seji (26. januar 2017): - predlog zakona o spremembah in dopolnitvah Zakona o gospodarskih družbah, - Letni program športa v Republiki Sloveniji 2017, - Uredba o spremembi Uredbe o plačah in drugih prejemkih javnih uslužbencev za
26. januar - predlog zakona o spremembah in dopolnitvah Zakona o gospodarskih družbah. 27. januar - predlog zakona o spremembi Zakona o uveljavljanju pravic iz javnih sredstev, - zahteva za sklic izredne seje Državnega zbora Republike Slovenije s točko dnevn
42Vacatio legis je (ali bo) mimo
Akti, ki začnejo veljati v naslednjem mesecu: 1. Zakon o pomoči za reševanje in prestrukturiranje gospodarskih družb in zadrug v težavah (ZPRPGDZT) (Ur. l. RS, št. 5/17) - veljati začne 18. februarja. 2. Zakon o spremembah in dopolnitvah Zakona o nadzoru državne meje (